《送水部周明宇兵备淮扬》
明代·王弘诲

粉署含香大雅才，宪邦新命汉廷推。人如水部初停草，地是扬州好咏梅。

淮海风声传露布，邦沟月色映霜台。春农处处销金甲，将相勋名取次裁。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。